A mai fost depistată încă o vulpe turbată în județul Satu Mare. De data aceasta în Țara Oașului.
"În această săptămână a mai fost diagnosticat și confirmat de L S.V.S.A. Satu Mare, u caz de Rabie, în mediul silvatic la o vulpe, pe raza localității Turț", se arată într-o informare a DSVSA Satu Mare.
În acest context, se desfășoară ultima săptămână pentru acțiunea de vaccinare antirabică a câinilor și pisicilor de pe raza județului Satu Mare, acțiune declanșată la finele anului 2023 și care se va finaliza la sfârșitul acestei lunii.
"Atenționăm încă o dată deținătorii de astfel de animale, ca această acțiune este obligatorie și se efectuează pe animale microcipate și înregistrare. Obligativitatea acestei acțiuni de vaccinare, pentru câinii, pisicile sau dihorii crescuți de deținătorii de animale, este pentru a preîntâmpina apariția Rabiei sau răspândirea acestei boli letale la om și animale, din mediul sălbatic la animalele de companie", se mai arată în documentul mai sus meționat.